Hohlenstein-Stadel arula, tigisa koe Schwäbische Alb jakama getalte Germana, tir ayaf is abdiizvugalaf debak ke Lekeraporugal.

Rawopaf debak
Taneafa jowara isu vestara va Hohlenstein-Stadel arula bak 1861 az 1866 gan Oskar Fraas abdiizvopik zo skud.

Hohlenstein-Stadel betsa tir ke glupafa belca dem levedafa betsava is buta. Kolanixo lentlyon vodjuso va vansara va arula nover. Betsava tir ton mantamafa lupaxa dem abrotce vas 50 m-.

Tir dem plor is remak kene kot kril. Fulteyafa bada ke Hohlenstein-Stadel arula va men koafizayana muka isu xa ape ruldad. Rawopafa olkotca trasiyina koe bata arula, don kudjot va krapolik, tid evlon gu Moustier Sare iku Madeleine. Nesida ke Aurignac Sare ke arula gu 35000 ik 41000 AR tanda zo evlayar.

Tamavafa Gadakiewega
Belca dem tevoya abdiizvugalafa arula ( don Hohlenstein-Stadel arula ) milvemon tigisa getalte Germana va tano katcalapafo izvaxo ke tawava tadler nume bak 2007 wetce arayaf debak ke tamavafa gadakiewega ke UNESCO zo bendeyer.

Dere rupec
Krapolik kudjot
Sirgenstein arula
Bockstein arula
Geissenklösterle arula
Hohle Fels arula
Vogelherd arula

|style="vertical-align: top;"|
Hohlenstein-Stadel (arula)